**ADATKEZELÉSI TÁJÉKOZTATÓ**

**Vitál-tréning Kft.**

**2024.10.25.**

Az alábbi Adatkezelési Tájékoztató célja, hogy a Vitál-tréning Egészségmegőrző Korlátolt Felelősségű Társaság (székhelye: 1061 Budapest, Király utca 14., I./5., cégjegyzékszáma: 01 09 889471, adószáma: 14113253-2-42) ismertesse Önnel a ,,www.intimtorna.hu" weboldala működtetésével, egyéb szolgáltatásaival és a hírlevelek küldésével kapcsolatban kifejtett adatkezelési műveleteit az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (Általános Adatvédelmi Rendelet – General Data Protection Regulation (GDPR)) előírásainak és a hatályos Magyar jogszabályokban foglaltaknak megfelelve.

A weboldal működéséhez, a szolgáltatások nyújtásához és a hírlevelek küldéséhez tapadó adatkezelések tekintetében a Vitál-tréning Kft. adatkezelőnek minősül (továbbiakban: Adatkezelő). Adatkezelő elérhetősége: info@intimtorna.hu.

Adatkezelő adatkezelési folyamatai során betartja a hatályos jogszabályok előírásait és adatkezelési gyakorlata kialakításakor maradéktalanul tiszteletben tartja a magánszemélyek alapvető jogainak és magánszférájának védelmét, kiemelt figyelemmel az Általános Adatvédelmi Rendelet előírásaira.

1. **Fiókregisztráció**

A weboldalon a felhasználó fiókot hozhat létre annak érdekében, hogy a Szolgáltató által nyújtott szolgáltatásokat igénybe vehesse (tanfolyamra jelentkezés, hanganyagok, dokumentumok, stb.) vagy egyes, Önre vonatkozó információk tárolásra kerüljenek. A fiókban tárolt információk a regisztrációkor megadott email címen kívül bármikor módosíthatók vagy törölhetők.

Fiókregisztráció kizárólag az Ön hozzájárulásával jöhet létre (adatkezelés jogalapja: GDPR 6 § (1) a)), amely hozzájárulást Ön bármikor visszavonhatja fiókja törlésével is. Az adatkezelés a fiók fennállása alatt folyik. (adatkezelés tartama)

A fiók törlése azt is eredményezi, hogy az ön által adott értékelések (4. pont) azt követően „anonim felhasználó” megjelölés alatt jelennek meg.

A fiókban tárolt személyes adatok köre:

1. kapcsolattartási adatok: név, email cím, telefonszám
2. tanfolyamra jelentkezéskor megadott adatok: számlázás, fizetés módja
3. igénybe vett és a már jelentkezett tanfolyamok listája
4. trénerértékelések.

Adatkezelő itt is hangsúlyozza, hogy a tanfolyamon való részvétel tekintetében a felhasználó a trénerrel kerül szerződéses kapcsolatba, és a jelentkezéskor a felhasználó elfogadja a tréner ÁSZF-jét és megismerheti adatvédelmi nyilatkozatát. A jelentkezés fizetési kötelezettség vállalását jelenti a tréner felé. Adatkezelő kizárólag a jelentkezés folyamatát biztosítja felhasználó és tréner számára.

A jelentkezéssel felhasználó tudomásul veszi, hogy Adatkezelő az adatokat továbbítja a jelentkezés során kiválasztott tanfolyamot tartó trénernek a tanfolyammal kapcsolatos további szervezési lépések megtétele érdekében (elmaradásáról, időpont változás, egyéb fontos körülményről tájékoztatás).

1. **Tanfolyamra jelentkezés ténye, Ön által megtett nyilatkozatok**

A Kriston-módszeren alapuló tanfolyamokon elsajátított ismeretek, gyakorlatok, és minden, a tanfolyamon átadott információ szerzői jogi védelem alatt áll, amely időkorlát nélkül megilleti a szerzőt (Kriston Andrea) és az egyes szerzői jogok gyakorlására feljogosított vállalkozást (Adatkezelő). Adatkezelő feladata az esetleges szerzői jogi jogsértések feltárása, a jogérvényesítés érdekében eljárás, amely nem történhet meg anélkül, hogy Adatkezelőnek pontos információ lennének az egyes tanfolyamokra jelentkező személyekről és a tanfolyamról. Adatkezelő ezeket a személyes adatokat más célra nem használja fel, igényérvényesítés, jogi eljárás esetén pedig csak a szükséges mértékig. (adatkezelés célja)

Ennek érdekében Adatkezelő tárolja a tanfolyamon részt vett magánszemélyek kapcsolattartási adatait (név, email cím, telefonszám) és az igénybe vett tanfolyamok listáját. A személyes adatokat Adatkezelő az utolsó igénybe vett tanfolyam záró időpontjától kezdődő 20 éves tartamban kezeli.

Az adatkezelés jogalapja az Adatkezelő jogos érdeke. Adatkezelő elvégezte az érdekmérlegelést, amelyben megállapította, hogy a rá háruló, a Kriston-módszer magánszemélyek számára is kedvező integritását védő eljárásához szükségesek a részt vevők adatai, Adatkezelő kizárólag a minimálisan szükséges személyes adatokat tárolja és eljárása nem okoz visszafordíthatatlan vagy jelentős vagy érzékelhető alapjogi sérelmet vagy hátrányt a részt vevő magénszemélyek számára. Adatkezelő kizárólag akkor és olyan mértékben használja az adatokat, amikor a szerzői jogi jogvédelem érvényesítése érdekében szükséges.

Adattovábbítás nem történik.

1. **Hírlevél feliratkozás és hírlevelek küldése**

A felhasználónak többféle hírlevélre való feliratkozásra van lehetősége a Weboldalon. Regisztrációkor, valamint bármikor a láblécben vagy a profiljában fel-, illetve leiratkozhat a Szolgáltató Kriston-módszerre vonatkozó központi hírlevelére/hírleveléről.

Ezen kívül minden Tréner kétféle hírlevelére tud a felhasználó feliratkozni: a Tréner Kriston-módszerhez kapcsolódó tevékenységéről szóló hírlevelére, illetve a Tréner nem Kriston-módszerhez kapcsolódó tevékenységéről szóló hírlevelére. Ezt meg tudja tenni a felhasználó a Tréner profilján, a Trénerhez való foglalkozásra való jelentkezéskor, illetve a saját profiljában bármikor, ha már egyszer feliratkozott a Tréner bármely hírlevelére, vagy jelentkezett a Tréner bármely foglalkozására.

A Weboldal a tréneri hírlevelekre csak a fel- és leiratkozás lehetőségét szolgáltatja, a hírlevelek küldése és az ahhoz kapcsolódó adatkezelés a fel- és leiratkozás után teljes egészében a Tréner felelőssége. A Tréner adatkezelési információi elérhetőek a Tréner profilján megtalálható tréneri adatkezelési tájékoztatóban.

A tréneri hírlevélre való feliratkozással felhasználó tudomásul veszi, hogy Adatkezelő az adatokat továbbítja a feliratkozással érintett tréner számára, aki a továbbiakban felel az adatok jogszerű használatáért és a hírlevelek küldéséért.

A hírlevelek tartalmának személyre szóló célzása nem történik. A hírlevelek kiküldése érdekében Adatkezelő a jogszabály (Reklám törvény 6. §) által előírt adatokon (név, e-mail cím, feliratkozás időpontja) kívül a tanfolyamon részt vevő nemére és az elvégzett tanfolyamra vonatkozó adatot kezeli és ezek alapján küldhet hírlevelet.

Adatait kizárólag abból a célból használjuk fel, hogy hírlevelünket eljuttassuk az Ön részére. Adatkezelő más adatkezelő részére a kezelt adatokat nem adja át.

A hírlevélküldés kizárólag az Ön hozzájárulását követően lehetséges, az adatkezelés az Ön által önkéntesen megadott hozzájáruláson alapul (az adatkezelés jogalapja: GDPR 6 § (1) a)), amely feljogosít minket arra, hogy hírleveleket küldjünk. Hozzájárulásának visszavonása vagy a hírlevélben rendelkezésre álló lemondás funkció használata esetén adatait haladéktalanul töröljük (adatkezelés tartama). Itt hívjuk fel a figyelmét, hogy a tréneri hírlevélről való leiratkozást a tréner felé kell kezdeményeznie, Adatkezelő ebben a folyamatban nem vesz részt.

Három évente felülvizsgáljuk adataink pontosságát és az inaktívvá vált (pl. egyetlen hírlevelünket sem nyitotta meg) vagy nem működő (hírlevelek visszapattannak) e-mail címeket - lemondás hiányában is - töröljük.

1. **Értékelés**

Amennyiben Ön regisztrált felhasználó és jelentkezett a Weboldalon keresztül egy tanfolyamra, amelyen részt is vett, úgy lehetősége van arra, hogy a weboldalon megjelenített, Ön által látogatott tanfolyam Trénerével kapcsolatban közzé tegye véleményét az erre rendelkezésre álló felületen.

Az értékelés az Ön keresztneve alatt fog megjelenni a nyilvános oldalon.

1. **Adatbiztonságra vonatkozó rendelkezések**

Számunkra fontos az Ön személyes és üzleti adatainak biztonsága. Csak olyan adat bekérése történik, ami ahhoz kell, hogy az adatkezelési célokat Adatkezelő megvalósíthassa.

Adatkezelő a kezelt adatokat szerződéses adatfeldolgozó partnerei, a WebCapital Kft. (székhely: 7622 Pécs, Rákóczi út 17.) által biztosított informatikai rendszerben, a Tárhely.Eu Kft. (székhely: Budapest, 1097, Könyves Kálmán krt 12-14) által biztosított tárhelyen tárolja az Európai Unióban. Általános rendszertámogató működési tanácsadást Kanyó Gábor Ev. (6000 Kecskemét Horog utca 2.) szerződéses partnerünk nyújt.

A hírlevél küldés során a Sender.net szolgáltatást működtető UAB Sender.lt (Vilnius, Lithuania) adatfeldolgozóként támogatja Adatkezelőt, az adatok tárolása az Európai Unión belül történik.

**4. Az Önt megillető jogok**

Tájékoztatjuk, hogy jogszabály alapján az info@intimtorna.hu email-címen érvényesítheti az Önt megillető jogokat, amely alapján - a jogszabályban megjelölt keretek között:

1. hozzáférést kérhet az Önről kezelt személyes adatokhoz, illetve másolatukhoz; (15. cikk)
2. tájékoztatást kérhet az adatkezelés főbb jellemzőit (célja, kezelt adatok köre, bevont adatfeldolgozók, adatkezelés tartam) illetően; (15. cikk)
3. bármikor visszavonhatja hozzájárulását; (7. cikk (3))
4. kérheti az Önre vonatkozó pontatlan személyes adatok indokolatlan késedelem nélkül helyesbítését vagy a hiányos személyes adatok kiegészítését; (16. cikk)
5. kérheti az Önre vonatkozó személyes adatok indokolatlan késedelem nélküli törlését (17. cikk), ha
	1. a személyes adatokra már nincs szükség a 1. és 2. pontokban megjelölt célokból (szakmai anyagok rendelkezésre bocsátása, hírlevelek küldése);
	2. Ön visszavonja a hozzájárulását, és a további adatkezelésnek nincs más jogalapja;
	3. Ön tiltakozik a hírlevelek küldése ellen;
	4. adatai kezelése jogellenesen történt;

Nem lehet az adatokat törölni, ha jogi igény előterjesztéséhez, érvényesítéséhez, illetve védelméhez szükséges.

1. kérheti az adatok használatának korlátozását (18. cikk), valamint
2. kérheti azt, hogy az Önre vonatkozó, Ön által megadott adatokat széles körben használt, géppel olvasható formátumban megkapja vagy másik adatkezelő számára közvetlenül továbbítsuk (20. cikk);
3. tiltakozhat hírlevelek küldése ellen – a tiltakozást követően e célból adatai nem kezelhetők (21. cikk (2)-(3));
4. tartózkodási helye, munkahelye vagy a vélelmezett jogsértés helye szerinti felügyeleti hatóságnál eljárást kezdeményezhet (77. cikk).

Magyarországon a felügyeleti hatóság a Nemzeti Adatvédelmi és Információszabadság Hatóság. (Budapest, 1055, Falk Miksa út 9-11, ügyfelszolgalat@naih.hu)

Jogsérelem esetén lehetősége van továbbá az adatkezelővel vagy az adatfeldolgozóval szemben peres eljárást indítani az adatkezelő vagy az adatfeldolgozó tevékenységi helye szerinti tagállam bírósága, valamint az Ön tartózkodási helye szerint illetékes törvényszék előtt.

**Az Ön megkeresésére tájékoztatás kérése esetén - azonosítást követően - legfeljebb 30 napon belül, a megadott elérhetőségen válaszolunk.**